Előterjesztés Zalakaros Város Önkormányzata Képviselőtestülete 2020. október 21-én tartandó ülésére
Tárgy: Törvényességi felhívás megtárgyalása
Előterjesztést készítette: Torma László aljegyző
Tisztelt Képviselőtestület!
A Zala Megyei Kormányhivatal 2020. október 5-én ZA/030/1106-1/2020. ügyiratszámon törvényességi felhívással élt Zalakaros Város Önkormányzata Képviselő-testülete felé. A törvényességi felhívás a képviselőtestület 2020. július 28-i zárt ülésének jegyzőkönyve miatt kelt. A törvényességi felhívás az előterjesztés mellékletét képezi.
A felhívásban foglaltakat 30 napon belül kell megvizsgálni, a szükséges intézkedéseket megtenni és erről a kormányhivatalt írásban tájékoztatni.
Határozati javaslat:
1./ Zalakaros Város Önkormányzat Képviselőtestülete a Zala Megyei Kormányhivatal ZA/030/1106-1/2020. ügyiratszámú törvényességi felhívását megismerte, azt tudomásul vette, az abban foglaltakat elfogadja.
2./ Zalakaros Város Önkormányzat Képviselőtestülete a jövőben fokozott figyelmet fordít a zárt ülés tartásának szabályaira, egyben felkéri az aljegyzőt, hogy a képviselőtestületi ülésen jelezze, ha a zárt ülés tartásának szabályai nem állnak fenn.
3./ Zalakaros Város Önkormányzat Képviselőtestülete felkéri a polgármestert, hogy a képviselőtestület döntéséről a Zala Megyei Kormányhivatalt tájékoztassa.
Határidő: azonnal 

Felelős: Novák Ferenc polgármester

Operatív felelős: Torma László aljegyző

Zalakaros, 2020. október 16.
Novák Ferenc

 polgármester

